ચાલો એટલું તો કબૂલ્યું કે કોંગ્રેસના યુવરાજ 22 વર્ષે ગુજરાતમાં કોઇ મંદિરમાં આવ્યાં, ભલેને તેમાં શ્રદ્ધા કરતાં સબૂતનો મુદ્દો કેમ ન હોય. પૂજનઅર્ચન કેવી રીતે કરવું તે શીખવામાં ગુજરાત કોંગ્રેસનો કેટલો સુંદર સાથ મળ્યો તેની નોંધ પણ બધે લેવાઇ હતી. ભાજપના પ્રદેશ અધ્યક્ષ જીતુ વાઘાણીએ સરદાર સાહેબે સોમનાથ મહાદેવ મંદિરનો જીર્ણોદ્ધાર કરાવ્યો હોવાથી ગાંધી પરિવાર સોમનાથ દર્શન કરવા જતાં નથી તેવો આક્ષેપ કર્યો હતો, જોઇએ હવે કદાચ આગામી ગુજરાત પ્રવાસ દરમિયાન રાહુલ ગાંધી, પ્રિયંકા કે સોનિયા ગાંધી આ મહેણું ભાંગવા સોમનાથદાદાના શરણે ક્યારે આવે છે. લગભગ તો શક્યતા એવી લાગે કે ગુજરાત વિધાનસભા ચૂંટણી પ્રચારના કાર્યક્રમો ગોઠવાય ત્યારે આ મુદ્દાનું પણ ધ્યાન રાખવામાં આવે..!